CELEX: 32021R1303
Language: bg
Date: 2021-08-05 00:00:00
Title: Регламент за изпълнение (ЕС) 2021/1303 на Комисията от 5 август 2021 година за оттегляне на предоставената закрила на наименованието за произход („Neusiedlersee-Hügelland“ (ЗНП)

6.8.2021   
               
               
                  BG
               
               
                  Официален вестник на Европейския съюз
               
               
                  L 283/11
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/1303 НА КОМИСИЯТА
         от 5 август 2021 година
         за оттегляне на предоставената закрила на наименованието за произход („Neusiedlersee-Hügelland“ (ЗНП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 106 от него,
         като има предвид, че:
         
                     (1)
                  
                  
                     В член 19 от Делегиран регламент (ЕС) 2019/33 на Комисията (2) се предвижда, че процедурата по членове 94 и 96—99 от Регламент (ЕС) № 1308/2013 се прилага mutatis mutandis по отношение на отмяната на защитено наименование за произход по смисъла на член 106 от Регламент (ЕС) № 1308/2013.
                  
               
                     (2)
                  
                  
                     В съответствие с член 19 от Делегиран регламент (ЕС) 2019/33 искането на Австрия за отмяна на защитеното наименование за произход „Neusiedlersee-Hügelland“ бе публикувано в Официален вестник на Европейския съюз (3).
                  
               
                     (3)
                  
                  
                     Тъй като в Комисията не постъпиха възражения, в съответствие с член 98 от Регламент (ЕС) № 1308/2013 защитеното наименование за произход „Neusiedlersee-Hügelland“ следва да бъде отменено.
                  
               
                     (4)
                  
                  
                     Предвид отмяната на закрилата на наименованието за произход „Neusiedlersee-Hügelland“, вписването му следва да бъде заличено от посочения в член 104 от Регламент (ЕС) № 1308/2013 регистър на Съюза на защитените наименования за произход и защитените географски указания на вина.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета за общата организация на селскостопанските пазари,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Закрилата, предоставена на наименованието за произход „Neusiedlersee-Hügelland“ (ЗНП), се отменя.
         
         
            Член 2
            Вписването на наименованието за произход „Neusiedlersee-Hügelland“ (ЗНП) в регистъра на защитените наименования за произход и защитените географски указания на вина се заличава.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 5 август 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 347, 20.12.2013 г., стр. 671.
         
            (2)  Делегиран регламент (ЕС) 2019/33 на Комисията от 17 октомври 2018 г. за допълнение на Регламент (ЕС) № 1308/2013 на Европейския парламент и на Съвета по отношение на заявленията за предоставяне на закрила на наименования за произход, географски указания и традиционни наименования в лозаро-винарския сектор, процедурата за предявяване на възражения, ограниченията на употребата, измененията на спецификациите на продуктите, отмяната на закрилата и етикетирането и представянето (ОВ L 9, 11.1.2019 г., стр. 2).
         
            (3)  ОВ C 57, 17.2.2021 г., стр. 28.